Lav et referat af nedenstående tekst:

Tekst:
Mens strejkende ansatte i den kommunale plejesektor landet over fortsat holder dampen oppe med arbejdsnedlæggelser og demonstrationer, så rejser der sig flere krav end bare mere i løn til de kommende overenskomstforhandlinger. Flere steder aktionerer social- og sundhedsassistenter m.fl. for en lønforhøjelse her og nu på omkring 1000 kroner mere om måneden, men med varsling om ekstra lønkrav til overenskomstforhandlingerne i oktober. I Nordjylland har TV2 Nord kendskab til aktioner i Hobro, Aars, Rebild Kommune, Frederikshavn og Aalborg. I Hjørring holder FOA-tillidsmændene torsdag eftermiddag fagligt møde med medarbejderne. I Aalborg - hvor strejkende plejepersonale torsdag holder en stor demonstration - er medlemmerne af fagforeningen, FOA, først og fremmest fokuserede på overenskomstforhandlingerne, siger den lokale formand for FOA Aalborg, Christian Gaardsøe. I Nordjylland går medlemmernes krav "voldsomt og mest på markant mere i løn", siger lokalformanden. Men hans aktionerende medlemmer har også på et møde med ham anmeldt flere krav til overenskomstforhandlingerne, der senere skal samordnes i FOA's hovedbestyrelse. Foruden grundlønnen skal alle løntillæg hæves. Der skal laves en seniorordning med lempeligere arbejdsvilkår for ældre ansatte. Alle aldersgrupper skal have ret til omsorgsdage. Uddannelse og kompetenceudvikling skal have et løft. Og så skal der gives større tryghed i ansættelsen, ligesom den enkelte ansatte skal have større indflydelse på arbejdstilrettelæggelsen, lyder hovedkravene fra Aalborg. Kravene vil også gælde for alle offentligt ansatte inden for FOA's andre fagområdet, siger Christian Gaardsøe. /ritzau/

Referat:
Social- og sundhedsassistenterne laver demonstrationer  flere steder i Nordjylland